
    PATVIRTINTA 
    Šilutės Žibų pradinės mokyklos
    direktoriaus 2026 m. rugpjūčio 24 d.
[bookmark: _GoBack]    įsakymu Nr. I-156

 
ŠILUTĖS ŽIBŲ PRADINĖS MOKYKLOS VIDAUS KONTROLĖS POLITIKA


I SKYRIUS
BENDROSIOS NUOSTATOS

1. Šilutės Žibų pradinės mokyklos  (toliau – mokykla) vidaus kontrolės politika (toliau – Politika) – vidaus dokumentas, reglamentuojantis vidaus kontrolės organizavimą mokykloje.
2. Politika yra parengta vadovaujantis Lietuvos Respublikos vidaus kontrolės ir vidaus audito įstatymo 4 straipsniu, Lietuvos Respublikos finansų ministro 2020 m. birželio 29 d. įsakymu Nr. 1K-195 „Dėl Vidaus kontrolės įgyvendinimo viešajame juridiniame asmenyje“, atsižvelgiant į mokyklos veiklos pobūdį. 
3. Mokyklos Politika apima visus jos veiklą reglamentuojančius Lietuvos Respublikos įstatymus ir kitus teisės aktus.

II SKYRIUS
VIDAUS KONTROLĖS PRINCIPAI

[bookmark: part_97602018c0224a7b9bd8a1962d7245b3]4. Vidaus kontrolė mokykloje įgyvendinama laikantis šių principų:
[bookmark: part_73df47d688984d3898417c4d7e1e6326]4.1. tinkamumo – vidaus kontrolė pirmiausia turi būti įgyvendinama tose viešojo juridinio asmens veiklos srityse, kuriose susiduriama su didžiausia rizika;
[bookmark: part_89703744cf684caa944b81db038c26f9]4.2. efektyvumo – vidaus kontrolės įgyvendinimo sąnaudos neturi viršyti dėl atliekamos vidaus kontrolės gaunamos naudos;
[bookmark: part_ff881d4d16f241b5ab037569b9bf3c9c]4.3. rezultatyvumo – turi būti pasiekti vidaus kontrolės tikslai;
[bookmark: part_b2ba43728f5b49d3ae4b918fff2781b4]4.4. optimalumo – vidaus kontrolė turi būti proporcinga rizikai ir neperteklinė;
[bookmark: part_1e789727a6b445aea252cd2ad5890103]4.5. dinamiškumo – vidaus kontrolė turi būti nuolat tobulinama atsižvelgiant į pasikeitusias viešojo juridinio asmens veiklos sąlygas;
4.6. nenutrūkstamo funkcionavimo – vidaus kontrolė turi būti įgyvendinama nuolat.

III SKYRIUS
VIDAUS KONTROLĖS ELEMENAI

[bookmark: part_eeedc355d18a45e5b13603951219ba87]5. Vidaus kontrolė mokykloje įgyvendinama apimant šiuos vidaus kontrolės elementus:
[bookmark: part_a901c75e5f384c14bad6b9b627e01307]5.1. kontrolės aplinką – viešojo juridinio asmens organizacinę struktūrą, valdymą, personalo valdymo politiką, vadovų, darbuotojų profesinio elgesio principus ir taisykles, kompetenciją ir kitus veiksnius, turinčius įtakos vidaus kontrolės įgyvendinimui ir kokybei;
5.2. rizikos vertinimą – rizikos veiksnių nustatymą ir analizę;
[bookmark: part_bcc6e493bdde48b28f6887ca839d0e2c]5.3. kontrolės veiklą – viešojo juridinio asmens veiklą, kuria siekiama sumažinti neigiamą rizikos veiksnių poveikį viešajam juridiniam asmeniui ir kuri apima įgaliojimų, leidimų suteikimą, funkcijų atskyrimą, prieigos prie turto ir dokumentų kontrolę, veiklos ir rezultatų peržiūrą, veiklos priežiūrą ir kitų viešojo juridinio asmens vadovo nustatytų reikalavimų laikymąsi;
[bookmark: part_20f5c809d31e494a97aed998e1470089]5.4. informavimą ir komunikaciją – su vidaus kontrole susijusios aktualios, išsamios, patikimos ir teisingos informacijos gavimą ir teikimą laiku vidaus ir išorės informacijos vartotojams;
5.5. stebėseną – nuolatinį ir (arba) periodinį stebėjimą ir vertinimą, kai analizuojama, ar vidaus kontrolė viešajame juridiniame asmenyje įgyvendinama pagal viešojo juridinio asmens vadovo nustatytą vidaus kontrolės politiką ir ar ji atitinka pasikeitusias veiklos sąlygas.

IV SKYRIUS
RIZIKŲ NUSTATYMAS, VERTINIMAS IR ANALIZĖ

6. Mokyklos vidaus kontrolės dalyviai: direktorius, vidaus kontrolės įgyvendinimo priežiūrą atliekantys darbuotojai pagal mokyklos valdymo struktūrą, veikiantys vadovaudamiesi savo pareigybės aprašymais atlieka nuolatinę mokyklos veiklų stebėseną, apimančią kiekvieną vidaus kontrolės elementą.
7. Kiekvienais metais mokykloje atliekama vidaus kontrolės analizė ir vertinimas, atsižvelgiant į vidaus kontrolės stebėsenos rezultatus. Mokyklos direktorius užtikrina, kad kiekvienais metais būtų atliekama vidaus kontrolės analizė, apimanti visus vidaus kontrolės elementus, kurios metu įvertinami mokyklos veiklos trūkumai, pokyčiai, atitiktis nustatytiems reikalavimams, vidaus kontrolės įgyvendinimo priežiūrą atliekančių darbuotojų pateikta informacija, vidaus ir kitų auditų rezultatai ir numatomos vidaus kontrolės tobulinimo priemonės:
7.1. vidaus kontrolės dalyviai, pagal įstaigos struktūrą, visus metus stebi ir vertina veiklos įgyvendinimą, fiksuoja rizikas ir savo pastebėjimus iki gruodžio 10 d.;
7.2. direktorius inicijuoja veiklos rizikų analizę ir vertinimą iki gruodžio 20 d. (1 priedas):
7.2.1. išskiriamos visos rizikos, fiksuojamos ir įvertinama tikimybė 1 (nieko nenutiks) iki 5 (viskas kinta);
7.2.2. visos įvardintos rizikos įvertinamos pagal poveikį mokyklos veiklai 1 (silpnas) iki 5 (stiprus);
7.2.3. visos įvardintos rizikos įvertinamos kaip reikšmingos organizacijos funkcionavimui, vertinama kokios priemonės jau darytos 1 (didelis indėlis) iki 5 (mažas indėlis);
7.2.4. išrenkamos 4–6 rizikos, kurios surinko didžiausius balus, aptariamas jų tobulinimas;
7.3. vidaus kontrolės dalyviai kartu su direktoriumi aptaria išorinę kontrolę ir jos metu išskirtas rizikas;
7.4. iki gruodžio 31 d. parengiamos kontrolės tobulinimo priemonės rizikoms mažinti (2 priedas) ir atliekamas mokyklos vidaus kontrolės elementų vertinimas (3 priedas);
7.5. Visa įstaigos Vidaus kontrolės analizės ir vertinimo už praėjusius metus ataskaita parengiama iki kiekvienų metų vasario 1 d. 
8. Vidaus kontrolė vertinama:
labai gerai – jei visa rizika yra nustatyta ir valdoma, vidaus kontrolės trūkumų nerasta;
gerai – jei visa rizika yra nustatyta ir valdoma, bet yra vidaus kontrolės trūkumų, neturinčių neigiamos įtakos viešojo juridinio asmens veiklos rezultatams;
patenkinamai – jei visa rizika yra nustatyta, tačiau dėl netinkamo rizikos valdymo yra vidaus kontrolės trūkumų, kurie gali turėti neigiamą įtaką viešojo juridinio asmens veiklos rezultatams;
silpnai – jei ne visa rizika yra nustatyta, nevykdomas rizikos valdymas ir vidaus kontrolės trūkumai daro neigiamą įtaką viešojo juridinio asmens veiklos rezultatams.

V SKYRIUS
BAIGIAMOSIOS NUOSTATOS

9. Vidaus kontrolė mokykloje nuolat tobulinama, atsižvelgiant į vidaus kontrolės analizės ir vertinimo rezultatus (pateiktas rekomendacijas ir pasiūlymus). 
10. Atsižvelgiant į nuolat kintančias ekonomines, reguliavimo ir veiklos sąlygas vidaus kontrolės politikos turinys turi būti nuolat peržiūrimas ir atnaujinamas. 

_______________________________




